open-index/open-wikipedia-markdown huggingface dataset:
Спознание

[мини|Кога умот со [генерализација го створи поимот "дрво", тогаш наоѓа многу сличности во бројни примери, преминувајќи на повисоко ниво на разбирање.]]
**Спознание** или **когнитивност** (лат. *congnosco* - *познание*, *изучување*, *осознавање*) во науката означува група на умствени процеси како што се внимание, паметење, создавање и разбирање на јазик, учење, расудување, решавање на проблеми и одлучување. Различни дисциплини како психологија, филозофија, лингвистика, наука и компјутерска наука го изучуваат спознанието. Меѓутоа, поимот различно се употребува во овие дисциплини; така на пример, во психологијата и когнитивната наука, „спознание“ најчесто се однесува на информационо-обработувачко гледиште на психолошките функции на дадена единка. Исто така се користи во една гранка на социјалната психологија позната како општествено спознание за објаснување на ставовите, припишувањата и динамиката на групите.

Спознанието е факултет за обработка на информациите, примена на знаењето и менување на приоритетите. Спознанието или спознајните процеси можат да бидат природни или вештачки, свесни или несвесни. Овие процеси се анализираат од различни перспективи во рамките на различни контексти, особено во полето на лингвистиката, анестезијата, неврологијата и психијатријата, филозофијата, антропологијата, системиката, комјутерската наука и симболот на верата. Во психологијата и филозофијата, концептот на спознание е тесно поврзан со апстрактните концепти како ум, интелигенција.

## Теорија на Пјаже за развитокот на спознанието

Жан Пјаже бил една од најважните и највлијателни личности во полето на развојната психологија. Тој верувал дека луѓето се единствени во споредба со животните поради тоа што ние ја имаме способноста да правиме „апстрактно симболично расудување“. Неговата работа се споредува со онаа на Лав Виготски, Зигмунд Фројд и Ерик Ериксон кои биле исто така големи придонесувачи во полето на развојната психологија. Денес Пјаже е познат по проучувањето на развитокот на спознанието кај децата. Тој ги проучувал сопствените три деца и нивниот интелектуален развиток и излегол со теорија која ги опишува стадиумите што децата ги минуваат за време на развитокот.

## Наводи

Категорија:Спознавање
Категорија:Когнитивна наука
Категорија:Психологија
Категорија:Умствени процеси
Смртта на Иван Илич

„**Смртта на Иван Илич**“ () е повест од рускиот писател Лав Толстој, првпат објавена во 1886 година. Книжевната критика ја смета оваа повест за едно од ремек-делата на Толстоевата проза.

Дејството во новелата се одвива ретроспективно, започнувајќи со погребната церемонија на 45-годишниот судски советник од царска Русија. Потоа следи приказ на животот на Иван Илич, кој навидум имал успешен живот, но по повредата на колкот самиот почнал да ја преиспитува својата навидум „супериорна положба“ во општеството.

## Наводи

## Надворешни врски
* Обработка на книгата на блогот „Македонски јазик и литература“
* Есеј за делото на Сакам книги.мк
* „Смртта на Иван Илич“ на Моја книга.мк

Категорија:Дела на Лав Толстој
Категорија:Руски романи
Македонско сознание

**„Македонско сознание“** (бугарски: *Македонско съзнание*) бил весник на Македонската федеративна организација. Излегувал во Виена во периодот од 15 декември 1923 до 1 ноември 1926 година, прво двонеделно, а потоа и неделно, на бугарски јазик, но одделни статии и на македонски, француски и германски.
Редакцискиот одбор го сочинувале: Кочо Хаџириндов, К. Терзиев и Георги Карамитрев, во соработка со Никола Јуруков, Филип Атанасов, С. Ковачев, Кл. Размов и други. Се застапуваше за посебност на македонскиот народ и се залагаше за формирање на федерација на јужнословенските народи. Весникот бил финансиран од страна на југословенската влада.

Весникот „Македонско сознание“ претставувал „орган на македонската слобода и интереси“, а фактички бил орган на Македонската емигрантска федеративна организација, односно на интелектуалците од Македонската федеративна организација што побегнале од Бугарија пред теророт на автономистичката ВМРО. Излегувал двонеделно, а потоа неделно, на бугарска книжевна норма, но одделни статии биле и на македонски, француски и германски јазик. Како првостепена задача си поставил да се бори „против орудијата на големобугарскиот империјализам од групата на Тодор Александров, Александар Протогеров и Иван Михајлов“. 

## Наводи


Категорија:Некогашни весници
Категорија:Весници на македонската дијаспора
ЖС „Гевгелија“

**Железничка станица „Гевгелија“** — железничка станица на градот Гевгелија, јужна Македонија. Има десет колосеци.

Била прогласена за културно наследство на Македонија со решение од 4 ноември 2004 година од страна на Републичкиот завод за заштита на спомениците на културата.

## Наводи

## Надворешни врски

Гевгелија
Категорија:Згради и градби во Гевгелија
Категорија:Сообраќајот во Гевгелија
Тана (Германија)

**Тана** () — град во округот Зале-Орла, во Тирингија, Германија. Се наоѓа 10 километри јужно од Шлајц. Тана бил основан во 1495.

## Население

Историско движење на населението *(од 1994 на 31 декември)*:

:Статистики од 1994: Thüringer Landesamt für Statistik

## Наводи

Категорија:Зале-Орла
Вурцбах

**Вурцбах** () — град во округот Зале-Орла, во Тирингија, Германија. Се наоѓа 33 километри југоисточно од Залфелд и 45 километри северозападно од Хоф.

## Галерија


Податотека:Ansicht Wurzbach an der Sormitz.jpeg|Куќи на ридот Зормиц
Податотека:Stadtpark Wurzbach.jpeg|Градски парк
Податотека:Stadtpark Wurzbach 2.jpeg|Зормиц (градски парк)
Податотека:Wurzbachhaus.jpg|*WurzBachHaus*
Податотека:Kirche wurzbach.jpg|Градската црква
Податотека:Bahnhof Wurzbach.jpg|Железничка станица


## Наводи

## Надворешни врски

* Официјална страница

Категорија:Зале-Орла
Сисимиут

мини
**Сисимиут** е град во западен Гренланд, сместен на бреговите на протокот Дејвис, приближно 320 километри северно од главниот град Нук. Тој е административен центар на општината Кеката и е втор град по големина во Гренланд со население од 5.460 жители.

Категорија:Кеката
Категорија:Населени места во Гренланд
Категорија:Населени места основани во 1764 година
Илулисат

**Илулисат** е гратче во општината Касуитсуп во западен Гренланд, сместен приближно 200 километри северно од поларникот. Со население од 4.550 жители тој е трет град по големина на Островот, по Нук и Сисимиут. Името на градот "Илулисат" на гренландски значи "санта мраз". Фјордот кој се наоѓа овде му дава посебна убавина и привлечност на градот, а со тоа придонесува главна индустриска гранка да биде туризмот.

## Наводи

Категорија:Населени места во Гренланд
Категорија:Општина Касуитсуп
Категорија:Населени места основани во 1741 година
Залбург-Еберсдорф

**Залбург-Еберсдорф** () — град во округот Зале-Орла, во Тирингија, Германија, близу границата со Баварија. Се наоѓа на реката Зале, 10 километри југозападно од Шлајц, 30 километри западно од Плауен и 30 километри северозападно од Хоф.

Градот е всушност административен сојуз на две големи села (Залбург и Еберсдорф), како и неколку помали села помеѓу и околу нив. Залбург се наоѓа на реката Зале со прекрасни погледи на реката, додека Еберсдорф е старо село, кое било традиционално седиште на грофовите Ројс од помладата линија и летна резиденација на Кнежевството Ројс-Гера. Дворецот и летната градина сè уште се наоѓаат во центарот на селото. Иако дворецот не се користи, летната градина (заедно со околните паркови и езера) се користи за разни настани и прослави.

## Наводи

Категорија:Зале-Орла
Какорток

мини|Поглед кон Какорток
**Какорток** е гратче во општината Кујалек во јужниот дел на Гренланд. Со население од 3.230 тој е најголем град во Јужен Гренланд и четврт град по големина во државата.

Категорија:Кујалек
Категорија:Населени места во Гренланд
Категорија:Населени места основани во 1774 година
Песнек

**Песнек** () — град во округот Зале-Орла, во Тирингија, Германија. Се наоѓа 19 километри источно од Рудолштат и 26 километри јужно од Јена.

## Наводи

Категорија:Зале-Орла
.ky

**.ky** е највисок државен домен (ccTLD) на Кајманските Острови. Право на регистрација имаат само жителите на островите и фирмите регистрирани таму, за што се бара локална адреса и телефонски број. Меѓународниот трибуквен код на Кајманските Острови е CYM, поради што го добиле правото на доменското име .cym за идното проширување на главниот интернет домен, чиј претендент бил и Велс.

## Второстепени домени
Регистрирањето е дозволено непосредно на вториот степен, или пак на трет степен под следниве наставки:

* com.ky
* org.ky
* net.ky
* edu.ky (само образовни установи)
* gov.ky (само владини/управни)

## Надворешни врски
* Информации за .ky  - IANA 
* Регистрација на домен .ky домен  

## Наводи

Категорија:Највисоки државни домени
Категорија:Кајмански Острови
Нов Свет

[мини|300п|Карта на [Америка. Гијом Делил, 1774.]]
[мини|250п|Романтична претстава на пристигањето на [Кристофер Колумбо|Колумбо во Новиот Свет.]]
мини|250п|Карта на Стариот и Новиот Свет (зелено).
**Нов Свет** е традиционален назив за западната полутопка, особено Америка, извесни атлантски и тихоокеански острови чиј најблизок континентален праг е американскиот (на пр. Бермуда), а понекогаш и Океанија (Австралазија). Поимот води потекло од почетокот на XVI век, накратко по откривањето на Америка од страна на европските истражувачи. Воведувањето на овој поим го бележи проширувањето на географскиот хозиронт на дотогашниот среден век, кој имал претстава дека светот се состои само од Европа, Азија и Африка. По откритијата, тие го добиле збирниот назив Стар Свет.

## Потекло на поимот
Поимот прв го смислил фирентинскиот истражувач Америго Веспучи во 1503 во писмо до неговиот покровител, Лоренцо Пјерфранческо де Медичи, а објавено (на латински) во 1503-04 под насловот *Mundus Novus*. Во писмото се среќава првото јасно пишано сведоштво за хипотезата дека новооткриените земји на запад не се погранични краишта на Азија, туку сосем нов континент - „Нов Свет“.

## Употреба и дефиниција
Поимите „Стар“ и „Нов“ свет претежно имаат значење во историјата и како одредници за разликување на главните екозони на светот. „Новиот Свет“ во историска смисла се применува кога се зборува за патувањата на Кристофер Колумбо, шпанското освојување на Јукатан и други настани од времето на колонијализмот. Во друга смисла, поимот „Нов Свет“ и придавката „новосветски“ се употребуваат во биолошки контекст, кога се работи за старосветски (Палеарктик, Афротропик) и новосветски видови (Неарктик, Неотропик). Во недостиг на алтернативи, поимот е застапен и во геополитичката расправа, кога збирно се подразбира сета Америка заедно со околните океански острови како Бермуда и Клипертон.

## Поврзано
* Стар Свет
* Големите географски откритија
* Европска колонизација на Америка

## Наводи

Категорија:Америка
Категорија:Колонизација на Америка
Категорија:Океанија
Категорија:Човечка географија
Категорија:Историска географија
Категорија:Класификација на земјите
Категорија:Западна полутопка
Хо Ши Мин (град)

[мини|десно|250п|Хо Ши Мин со реката [Сајгон (река)|Сајгон]]
**Хо Ши Мин** (); по старо: **Сајгон** () — најголемиот град во Виетнам. Градот се наоѓа околу 1735 километри југозападно од Ханој, 7 километри северно од Аеродром Таншонјат.
Градот брои 7.403.000 жители и се простира на 2095 квадратни километри.

Pед 1975 година бил главен град на некогашен Јужен Виетнам. Наречен е по истакнатиот државник Хо Ши Мин (1890-1969).

## Поврзано
* Сајгон (река)


Категорија:Градови во Виетнам
Категорија:Населени места основани во 1698 година
Аеродром Таншонјат

**Аеродром Таншонјат**  ( или *Cảng hàng không quốc tế Tân Sơn Nhất*) — аеродром кој се наоѓа во Хо Ши Мин, Виетнам . Се наоѓа на 7 километри северно од градот и е најголемиот аеродром во Виетнам.

Во 2017 година имал 17 милиони патници. Во текот на Виетнамската војна, аеродромот претставувал важна воздухопловната база на САД и Јужен Виетнам.

## Авио компании и одредишта
* Ханој, Париз, Лондон, Москва, Истанбул, Доха, Франкфурт, Токио, Мелбурн, Сиднеј, Бангкок
## Надворешни врски
* Tan Son Nhat International Airport 

## Наводи

Таншонјат
Бургк

**Бургк** () — општина во округот Зале-Орла, во Тирингија, Германија.

## Наводи

Категорија:Зале-Орла
Коспода

**Коспода** () — општина во округот Зале-Орла, во сојузната покраина Тирингија, Германија.

## Географија

Коспода се наоѓа јужно од градот Нојштат на Орла на подножјето во југоисточниот дел на Тириншките Шкрилни Планини. Во долината помината реката Орла и железничката линија Гера-Залфелд.

### Општински единици

Општината е составена од местата Бургвиц, Мајлиц и Коспода.

## Наводи

## Надворешни врски

Категорија:Зале-Орла
Ремптендорф

**Ремптендорф** () — општина во округот Зале-Орла, во сојузната покраина Тирингија, Германија.

## Географија
### Општински единици

Кон општината покрај Ремптендорф (14 август 1325) (со Каролиненфилд (1790)) припаѓаат и следниве места:

Во заградите се дадени датумите на првото споменување на местата.

### Соседни општини

Соседни општини се градот Цигенрик, Есбах, градот Шлајц, градот Залбург-Еберсдорф, градот Бад Лобенштајн, градот Вурцбах, Лојтенберг (округ Залфелд-Рудолштат), Дрогниц (округ Залфелд-Рудолштат) и Алтенбојтен (округ Залфелд-Рудолштат).

## Наводи

## Надворешни врски

Категорија:Зале-Орла
Интуиција

:*За интуицијата во филозофијата, види [[Интуиција (филозофија)]].*
**Интуиција** е способноста за стекнување со знаење без донесување заклучоци и/или употреба на разумот. Зборот „интуиција“ доаѓа од латинскиот збор *intueri* кој најчесто се преведува како „да погледне внатре“ или „да расудува“. Интуицијата нè снабдува со верувања кои ние не можеме секогаш логички да ги оправдаме. Од оваа причина, таа е предмет на проучување на психологијата, како и предмет на интерес во сферата на натприродното. „Десниот мозок“ многу често се поврзува со интуитивните процеси какви што се естетските способности. Некои научници тврдат дека интуицијата е поврзана со иновациите во научните откритија. Интуицијата исто така е честа тема во Њу Ејџ литературата.

## Во психологијата

Според швајцарскиот психолог Карл Густав Јунг интуицијата е еден од четирите психолошки типови или функции на егото. Во овој ран модел на психата на личноста, интуицијата е спротивставена на осетите по една оска, а чувствата се спротивставени на мислењето по друга оска. Јунг тврди дека во дадена личност, една од овие четири функции е првична, најизразена и развиена во свеста. Спротивната функција обично е слабо развиена кај истото лице. Останатиот пар (од другата оска) е свесно активна, но во помал степен во однос на основната функција. Оваа шема е веројатно попозната денес како типологија на Мајерс-Бригс.

Во психологијата, интуицијата може да ја вклучува способноста на единката да ги знае точните решенија на проблемите и да ги одбира. На пример, моделот наречен Recognition primed decision (RPD) објаснува како луѓето можат да одберат релативно брзи решенија, без да биде потребно да се споредуваат варијанти. Гари Клејн востановува дека под притисок на времето, високите залози, како и промената на параметрите, експерти, основувајќи се на претходното искуство, препознаваат слични ситуации и интуитивно ги одбираат точните (правилни) решенија. Така, моделот RPD е мешавина од интуиција и анализа. Интуицијата е процес кој брзо предлага можен начин на дејствување. Анализата е умствена симулација, осознавачки и преднамерен преглед на начините за дејствување.

Според познатиот невропсихолог и невробиолог Роџер Волкот Спери, интуицијата е активност на десниот дел од мозокот, додека фактичката и математичката анализа се активност на левиот дел.

Сигурноста на интуицијата на дадена единка зависи од искуството и знаењата здобиени во дадена специфична област. На пример, некој, кој поседува поголемо искуство со деца, ќе има подобар инстинкт или интуиција за разрешување на одреден проблем со нив. Се разбира дека не може да се каже дека човекот со најголемо искуство секогаш ќе ја поседува најпрецизната интуиција (тој може да биде предубеден), но неговите шанси секако се поголеми.

Се смета дека аналитичката психолошка теорија на Јунг за синхроноста на елементите е еднаква на интелектуалната интуиција.

## Наводи

Категорија:Спознавање
Категорија:Епистемологија
Категорија:Умствени процеси
Категорија:Концепти во епистемологијата
Категорија:Расудување
Категорија:Метафизички поими
Филозофија на науката

**Филозофијата на науката** — гранка на филозофијата која се занимава со претпоставките, основите, методите, следствата на науката, како и со употребата и заслугите на науката. Оваа дисциплина понекогаш се преклопува со метафизиката и епистемологијата, на пример кога истражува дали научните резултати сочинуваат истражување или се некаква вистина. Кон овие централни проблеми на науката во целина, многу филозофи ги придодаваат и проблемите кои се однесуваат на одредени науки (на пример, филозофија на биологијата или филозофија на физиката). Некои филозофи на науката исто така ги користат современите резултати во науката за да дојдат до заклучоци за филозофијата.

Историски, филозофијата на науката се среќавала со различен степен на прифаќање од страна на научната јавност. Иако научниците често придонесуваат во оваа област, многу познати научници почувствувале дека практичниот ефект од нивната работа е ограничен; еден популарен цитат од физичарот Ричард Фајнман гласи: „Филозофијата на науката е исто толку корисна за научниците колку што е орнитологијата за птиците“. Одредени филозофи (како Крег Календер) како одговор велат дека познавањето на орнитологијата би било од голема корист за птиците ако тие се способни да ја разберат.

Разликување на науката од ненауката се нарекува со проблем на разграничување. На пример, треба ли Психоанализа да се смета за наука? Слични разгледувања се врзани на наука за созадавње, хипотеза за инфлаторна мултивселена или Макроекономија. Карл Попер ова го нарекол како централно прашање во филозофијата на науката.

## Поврзано
* Филозофски основи на науката
* Познание

## Литература
* Кохановский, В. П. и др. *Основы филозофии науки*.— М.: Феникс, 2007.— 608 с.— ISBN 978-5-222-11009-6.
* Куликов, С. Б. *Перспективы развития прогрессивистского образа науки*.— Saarbrücken: LAP LAMBERT Academic Publishing, 2011.— 140 с.— ISBN 978-3-8433-1877-8.
* Лебедев С. А., Ильин В. В., Лазарев Ф. В., Лесков Л. В. *Введение в историю и филозофию науки*. — 2-е издание. — М.: Академический проект, 2007. — ISBN 978-5-8291-0840-3.
* Липкин А. И. (ред.) Филозофия науки.— М.: ЭКСМО, 2007.— 608 с.— ISBN 978-5-699-18350-0.
* Никифоров А. Л. *Филозофия науки: история и методология*.— М.: Дом интеллектуальной книги, 1998.— 276 с.— ISBN 5-7333-0127-9.
* Стёпин В. С. *Филозофия науки. Общие проблемы*.— М.: Гардарики, 2006. — 384 c.— ISBN 5-8297-0148-0.
* Челышев П. В. *Очерки по истории и филозофии науки*.— М.: Московский государственный горный университет, 2009.— 218 с.


Категорија:Епистемологија
Стојан Разловски

[мини|Фреска на поп Стојан како ктитор во црквата „[Црква „Св. Константин и Елена“ - Разловци|Свети Константин и Елена“, автор Васил Зограф]]
**Стојан Разловски** (познат и како **поп Стојан**) — македонски црковен деец и револуционер, духовен водач на Разловечкото востание. Роден е во пијанечкото село Разловци (Делчевско), тогаш во Османлиското Царство, денес Република Македонија. Разловски прима свештенички чин и се вклучува во борбата за национална и црковна независност. Во текот на 1875 година учествува  во подготовките на Разловечкото востание. После неговото избувнување во Пијанечко, Разловски му помага на основниот организатор Димитар Поп-Георгиев Беровски. Стојан Разловски е фатен по неуспехот на востанието во Рилскиот манастир. За време на неговото одведување за Дупница тој успева да избега од чуварите и се самоубива.

## Наводи

Категорија:Свештеници
Категорија:Црковни лица
Категорија:Македонски свештеници
Категорија:Македонски револуционери
Категорија:Разловечко востание
Крелпа

**Крелпа** () — општина во округот Зале-Орла, во сојузната покраина Тирингија, Германија.

## Географија

Крелпа се наоѓа во источниот дел на Тирингија, во долината на Кочау. Јужно од местото се наоѓа вештачкото езеро Хоенварте.

### Соседни општини

Соседни општини на Крелпа се градовите Песнек и Ранис, како и општините Зајзла и Вилхелмсдорф во округот Зале-Орла, како и со општините Унтервеленборн и Улштет-Кирххазел во округот Залфелд-Рудолштат.

### Општински единици

Општината е поделена на десет единици:

* Добијан
* Фридебах
* Грефендорф
* Хершдорф
* Хитен
* Крелпа
* Елзен
* Рокендорф
* Елзен
* Рокендорф
* Транрода
* Цела

Најголемо место е Крелпа.

## Наводи

## Надворешни врски

Категорија:Зале-Орла
Градешка Река

**Градешка Река** (понекогаш **Градешничка Река**), позната и како **Ковачица**,  **Карлабашка Река**, **Старавинска Река**, **Урупска Река** и **Камена Река** ​— река во јужниот дел на Македонија, во областа Мариово, и десна притока на Црна Река. Во минатото на оваа река работеле голем број воденици. На реката е изграден познатиот Зовички мост.

## Течение
Реката извира на планината Козјак на надморска височина од 1.600 м, а во Црна Река се влева под селото Чебрен на надморска височина од 410 м. Од Старавина до вливот во Црна Река долината на реката е кањонска. Нејзина главна десна притока е реката Сатока која ја прима во месноста Еленик.

## Хидрографија
Вкупната должина на реката изнесува 26 км. Сливното подрачје зафаќа површина од 116 км2 и припаѓа на Егејскиот речен слив. Реката извира на надморска височина од 1.600 м, а нејзиниот влив е на надморска височина од 410 м, така што релативниот пад изнесува 45,8 ‰.

## Галерија

Податотека:Градешка Река кај Градешница 01.jpg|Течението на Градешка Река
Податотека:Градешка Река кај Градешница 02.jpg|Поглед на Градешка Река
Податотека:Gradeska river 2015.jpg|Воздушен поглед на Градешка Река
Податотека:Gradeshka-Reka-Mariovo.JPG|Градешка Река навлегува во клисура течејќи непосредно крај селото Зовиќ
Податотека:Градешка Река.jpg|Градешка река кај селото Градешница
Податотека:Градешка Река 2.jpg|Градешка река кај селото Градешница
Податотека:Градешка Река од Зовички мост.jpg|Поглед на Градешка Река
Податотека:Градешка Река под мостот.jpg|Реката под Зовички мост


## Поврзано
* Сатова
* Црна Река

## Наводи

## Белешки

## Надворешни врски

Категорија:Реки во Македонија
Категорија:Слив на Црна Река
Категорија:Градешница
Категорија:Старавина
Категорија:Зовиќ
Категорија:Чебрен
Категорија:Мариово
Категорија:Географија на Битола
Коњарска Река (Мариово)

**Коњарска Река** или **Коњарка** — река во јужниот дел на Македонија, во областа Мариово, и десна притока на Црна Река.

## Течение
Реката извира на планината Ниџе, под врвот Кајмакчалан, на надморска височина од 2.260 м. Нејзиното корито е насочено кон запад, а целиот нејзин слив е образуван во шумски предел. Во Црна Река се влева од нејзината десна страна под ридот Врх на надморска височина од 550 м.

## Хидрографија
Вкупната должина на реката изнесува 15 км. Сливното подрачје зафаќа површина од 63 км2 и припаѓа на Егејскиот речен слив. Реката извира на надморска височина од 2.260 м, а нејзиниот влив е на надморска височина од 550 м, така што релативниот пад изнесува 114 ‰ и се вбројува како еден од најголемите во Македонија.

## Туризам
Во непосредна близина на вливот на Коњарска Река во Црна Река, на оддалеченост од 38 км од Битола, се наоѓа излетничкото место „Коњарка“. Тоа било целосно уредено од страна на Општина Новаци и претставува едно од најпопуларните излетнички места во овој дел на Македонија. Во јули 2019 година започнало асфалтирање на патот од селото Скочивир до излетничкото место во должина од 3 км, а проектот финансиски бил поддржан од Јавното претпријатија за државни патишта во соработка со Општина Новаци.

## Галерија

Податотека:Коњарска Река 7.jpg|Коњарска Река
Податотека:Коњарска Река 5.jpg|Течението на рекатаж
Податотека:Коњарска Река 3.jpg|Речното корито
Податотека:Коњарска Река 4.jpg|Околината на реката
Податотека:Коњарска Река 8.jpg|Камења во реката
Податотека:Излетничко место „Коњарка“.jpg|Излетничкото место „Коњарка“
Податотека:Коњарка кај Скочивир 01.jpg|Коњарска Река кај излетничкото место „Коњарка“
Податотека:Коњарска Река.jpg|Реката видена од мостот кај излетничкото место


## Белешки

## Наводи

## Надворешни врски

Категорија:Реки во Македонија
Категорија:Слив на Црна Река
Категорија:Скочивир
Категорија:Мариово
Категорија:Географија на Битола
Научен реализам

Најопшто земено, **научен реализам** е гледиштето според кое светот како што го опишува науката (можеби *идеалната наука*) е реалниот свет, таков каков што е, независно од тоа како ние го сфаќаме. Во рамките на филозофијата на науката тој често се врамува како одговор на прашањето „како би се објаснил успехот на науката?“. 

## Главни одлики на научниот реализам

Научниот реализам се состои од две главни позиции. Прво, тој е група на тврдења за одликите на една идеална научна теорија; идеална теорија е тип на теорија која науката се стреми да ја произведе. Втора е заложбата дека науката на крај ќе даде теории кои се многу слични на идеалната теорија и дека науката успешно напредувала до сега во некои полиња. Важно е да се забележи дека еден човек може да биде научен реалист во однос на некои науки, а да не биде реалист во однос на други. На пример, може да се застапува реалистичен став кон физика, хемија и биологија, а не кон економија, психологија и социологија.

Категорија:Филозофија на науката
Википедија на галисиски јазик

**Галисиската Википедија** е издание на Википедија на галисиски јазик, дел од фондацијата Викимедија. Ова издание има над 40.000 регистрирани корисници и над 93.000 статии заклучно со 5 ноември 2012 година, додека до 5 ноември 2012 имало 11 избрани статии.

## Историја
* 8 март 2003 — потекнува;
* 13 ноември 2005 — 10.000 статии;
* 23 јуни 2007 — 25.000 статии;
* 23 јули 2009 - 50.000 статии;
* 26 март 2011 - 70.000 статии;
* 6 септември 2012 - 90.000 статии;

## Надворешни врски
* Wikipedia en gallego
* Список на Википедии

Категорија:Википедии по јазик
Википедија на норвешки јазик (нинорск)

**Норвешката Википедија на нинорск** е издание на Википедија на норвешки јазик, на правописен нинорск стандард, дел од фондацијата Викимедија. Ова издание има над 45.000 регистрирани корисници, 41 избрани статии и над 92.000 статии заклучно со 5 ноември 2012 година.

## Историја
* 31 јули 2004 — потекнува;
* 7 август 2005 — 10.000 статии;
* 4 февруари 2007 — 20.000 статии;
* 9 јули 2009 - 50.000 статии;
* 3 јули - 70.000 статии;
* 15 октомври 2012 - 90.000 статии;

## Надворешни врски
* Wikimedia News/2005
* Wikimedia News/2007
* Wikimedia News/2009
* Wikimedia News/2011
* Wikimedia News/2012
* Избрани статии
* Список на Википедии

Категорија:Википедии по јазик
Блато (река)

**Блато** (во изворишниот дел позната како **Строшка Река**) — река во средишниот дел на Македонија, која се влева во Црна Река како нејзина лева притока.

## Тек

Реката има најголема сливна површина од притоките на Црна Река, вкупно 937 км2, меѓутоа има најмал релативен пад на своето корито од само 13,2‰.

Во изворишниот дел е позната како Строшка Река. Се влива во реката Црна кај селото Тројкрсти на височина од 591 метар.

Долга е 44 километри.

Прима повеќе притоки меѓу кои поважни се: Прилепска Река во чиј горен тек е изградено вештачкото Прилепско Езеро, потоа Зрза Река и Селишна Река.

## Галерија


Податотека:Река Блато, село Вранче.jpg|Реката кај селото Вранче


## Поврзано
* Даутица
* Боротино
* Тројкрсти
* Прилепско Поле

## Наводи

## Надворешни врски
* 

Категорија:Реки во Македонија
Категорија:Боротино
Википедија на норвешки јазик

**Википедија на норвешки јазик** може да се однесува на една од двете норвешки правописни верзии:

* Википедија на норвешки јазик (букмол)
* Википедија на норвешки јазик (нинорск)
ФК Бачка Бачка Паланка

**ФК Бачка**, или **ФК Бачка Бачка Паланка**, е српски професионален фудбалски клуб основан во Бачка Паланка во 1945 година.

## Наводи

## Поврзано
* Спорт во Србија
* Фудбал во Србија
* Фудбал

Категорија:Фудбалски клубови од Србија
Голема ќелава пуфка

**Голема ќелава пуфка** е јадлива сунѓереста габа. Се наоѓа на ливади, полиња и листопадни шуми кон крајот на летото и почетокот на есента. Ја има во Европа и Северна Америка, а ја има и во Македонија. Обично, растат од 10 до 70&nbsp;cm во пречник, но може да достигне големина и до 150&nbsp;cm во пречник и тежина до 20&nbsp;кг.

Категорија:Габи
Категорија:Јадливи габи
Категорија:Габи на Европа
Категорија:Габи на Северна Америка
Асијат

мини|Поглед кон Асијат
**Асијат** е гратче во општината Касуитсуп во западен Гренланд, сместен на Асиатскиoт Архипелаг, на бреговите на заливот Диско. Со население од 3.005 жители, Аасиат е петти град по големина на Гренланд.

Категорија:Општина Касуитсуп
Категорија:Населени места во Гренланд
Категорија:Населени места основани во 1759 година
Список на археолошки наоѓалишта во Валандовско

[мини|десно|250п|Поглед на [Исар Кале (Валандово)|Исар Кале]]
[мини|десно|250п|Наоѓалиштето [Исар (Марвинци)|Исар во Марвинци]]
Ова е список на археолошки наоѓалишта во **[[Валандовско]]**. Можно е списокот да е нецелосен. 

## Наводи

*
Валандовско
Валандовско

Поимот *Валандовско* се употребува за приближно означување на местото на некој настан и значи дека се случило во околината на градот Валандово, т.е. место кое географски тежнее кон градот. Во зависност од административната поделба дефинирана со соодветна законска регулатива понекогаш се мисли на сите населени места кои потпаѓаат под управување на локалните власти во Општина Валандово, според оваа дефиниција во одредени периоди некои места потпаѓаат под Валандовско, но некогаш и не.

## Поврзано
* Валандовски села, според актуелната територијална поделба на Македонија.
Better than Today

„**Better than Today**“ е песна изведена од австралиска пејачка Кајли Миног од неа единаесеттиот студиски албум *[[Aphrodite (албум)|Aphrodite]]*. Песната е снимена во 2009 година, а доби дополнителни продуцент Стјуарт Прајс.

## Заднина
„Better than Today“ е напишана и продуцирано од Нерина Палот и Енди Чатерли. Тие беа првите две писатели и продуценти да работат со Миног кога сесиите за *[[Aphrodite (албум)|Aphrodite]]* започна во април 2009 година. „Better than Today“ беше еден од истакнати резултатите од соработката. „Better than Today“ е поп песна со многу дополнителни стилови, вклучувајќи рок, фанк, соул и кантри-музика. Таа исто така вклучува употребата на електрична и акустична гитара, синтисајзери и тапан програмирање.

## Успех на табелите
„Better than Today“ достигна број 67 на UK Singles Chart на ноември 2010 година. Ова се базираше исклучиво на дигиталната продажба од албумот што песната не бил издаден како сингл до 3 декември 2010 година. Бројот на песната 40 ден пред неговото пуштање, пред намалувањето на бројот 63. Како резултат на тоа, „Better than Today“ е една од најниските трасирање синглови на Миног во Велика Британија. Синглот имал слични резултати во другите европски земји, достигнувајќи број 27 во Шкотска и бројот 63 во Франција.

Во САД, „Better than Today“ достигна место 44 на Хот Денс Клуб Песни табелата. Таа се искачи на првото место на датумот на издавањето на 5 март 2011 година, не само што стана шестиот сингл од Миног на првото место на табелата, но исто така и нејзиниот трет последователен прво место сингл од албумот *Aphrodite* на топ листите. „Better than Today“ беше издаден дигитално во нејзината родна Австралија на 28 февруари 2011 година и физички на 18 март 2011 година. Синглот достигна бројот 55 на ARIA Charts.

## Списоци на песни
;7" сингл
#„Better Than Today“ – 3:26
#„Better Than Today“ (Bills & Hurr Remix Edit) – 3:47

;ЦД сингл 1
#„Better Than Today“ – 3:26
#„Can't Get You Out of My Head“ (BBC Live Lounge Version) – 3:16

;ЦД сингл 2
#„Better Than Today“ – 3:26
#„Better Than Today“ (Bills & Hurr Remix) – 8:36
#„Better Than Today“ (The Japanese Popstars Mix) – 6:45
#„Get Outta My Way“ (BBC Live Lounge Version) – 3:40

;Дигитални EP
#„Better Than Today“ – 3:26
#„Better Than Today“ (Bills & Hurr Remix Edit) – 3:47
#„Better Than Today“ (The Japanese Popstars Mix) – 6:45
#„All the Lovers“ (BBC Live Lounge Version) – 3:33

## Табели

## Наводи

## Надворешни врски
* Официјална страница на Кајли Миног 

Категорија:Синглови од 2010
Категорија:Песни од Кајли Миног
Дамијано Томази

**Дамијано Томази** (роден на 17 мај 1974) —  италијански пензиониран фудбалер кој играл како  дефанзивен играч од средниот ред.

Тој ја започнал својата кариера во екипата на Верона во 1993 година.

Во 1996 година преминал во редовите на  Рома клуб за кој настапувал цела деценија и бил дел од последното скудето на тимот -  освоено во 2001 година. Потоа тој настапувал во странство за три тимови од различни земји: Леванте (Шпанија), Квинс Парк Ренџерс (Англија) и Тијанин Теда (Кина).

Тој се вратил во Италија во 2009 година каде играл за аматерскиот клуб Сант'Ана д'Алфаедо заедно со својте двајца браќа. Тој се пензионирал во 2011 година на возраст од 37 години.

## Титули
### Рома
*1 Серија А: 2000–01
*1 Супер Куп на Италија: 2001

## Надворешни врски
*Stats at Tutto Calciatori 
*BDFutbol profile
*National team data  
*
*QPR profile 
*Official site  

Категорија:Фудбалери во Серија А
Категорија:Фудбалери на ФК Верона
Категорија:Фудбалери на ФК Рома
Категорија:Фудбалери на ФК Леванте
Категорија:Фудбалери на ФК Квинс Парк Ренџерс
Категорија:Италијански фудбалери
Категорија:Живи луѓе
Категорија:Родени во 1974 година
Македонска ризница

**„Македонска ризница“** — списание пред сѐ е наменето за теми од македонската историја, но не само онаа која на ова наше тло се случувала во дамнешното минато, туку и таа која што преку македонските собири, прослави и чествувања продолжува да опстојува до ден денес. Исто така во списанието е одвоено простор и за македонската култура и уметност, како и за случувања и личности коишто намерно или случајно не се опфатени во мејнстрим медиумите. Списанието „Македонска ризница„ постојано ги следи активностите на македонистите и големи афирматори на Македонија во светот сè со цел запознавање на пошироката јавност за нивните активности.

Од неодамна „Македонска ризница“ има и свој ISSN-број од Меѓународниот ISSN-центар во Париз, со посредство на ISSN-центарот на Македонија, со што се потврдува нашата сериозност во ангажманот околу овој проект и намерите тој и понатаму да опстојува .Исто така списанието е дел од најголемата светска архива „Семрежен архив“
Со ова бројот на соработници и соговорници е во постојан пораст, што покажува дека ужива огромна доверба помеѓу историчарите, македонистите и сите љубители на македонската историја и фолклор.

„Македонска ризница“ излегува еднаш месечно. Нејзин издавач е **Александар Стеванов**, а главен и одговорен уредник **Благојче Андонов**. Списанието излегува на македонски јазик. Првиот број е излезен на 4 август 2012 година.

## Надворешни врски
* Архива на сите досегашни броеви на „Македонска ризница“ 
* профил на „Македонска ризница на Isuu 
* „Македонска ризница“ на Твитер
* „Македонска ризница“ на Фејсбук
* Scribid страната на „Македонска ризница“ 
* Блогот на „Македонска ризница“ 
* Статија за „Македонска ризница“ на CNN 
* „Македонска ризница“ на Јутјуб

Категорија:Македонски списанија
Категорија:Појавено во 2012 година во Македонија
Писокал

**Писокал** — историско село во областа Мариово, во Општина Прилеп, Прилепско.

Денес, од некогашното село се останати само малото Писокалско Езеро и возобновениот Писокалски манастир со црквата „Св. Илија“.

Атарот на некогашното село е приклучен кон атарот на селото Кален, но географски припаѓа на соседното село Бонче.

## Географија

[мини|300п|лево|Историска фотографија во истоимениот премин (денес наречен [Слива (превој)|Слива) во непосредна близина на селото]]

Селото било сместено на преминот меѓу Дрен Планина од север и Селечка Планина од југ, меѓу селата Бонче и Кален.

Низ селото поминува регионалниот пат 1107, кој води од Прилеп до селото Витолиште. Селото се наоѓа помеѓу двата планински превои Слива и Шипад.

## Историја

Селото било чифлигарско и неговата земја ја купиле мештаните од мариовското село Кален.

Како последен жител на селото се јавува извесен Петко со неговата жена и четирите деца. Петко во 1875 или 1876 година бил пресретнат од банда качаци од селата Канатларци и Ерековци кај превојот Слива по што починал. Жена му едно време работела на чифлигот во Писокал, но подоцна била избркана и се премажила во Марул.

Во XX век во месноста Писокал била изградена црквата „Свети Илија“.

## Население

Во „Етнографија на вилаетите Адријанопол, Монастир и Салоника“ се вели дека во 1873 година, селото Писукал (*Pissoukal*) имало 9 домаќинства и 46 жители.

Според статистиката на Васил К’нчов („Македонија: Етнографија и статистика“) од 1900 година, Писокал имало 80 жители, сите христијани.

Според податоците на секретарот на Бугарската егзархија Димитар Мишев *(„La Macédoine et sa Population Chrétienne“)*, во 1905 година во Писокал (*Pissokal*) имало 32 жители под врховенството на Бугарската егзархија.

На Етнографската карта на Битолскиот Вилает од 1901 година, Писокал се води како чисто македонско село во Прилепската Каза на Битолскиот Санџак со 4 куќи.

## Културни и природни знаменитости

;Цркви
* Црква „Св. Илија“ — манастирска црква.

;Манастири
* Писокалски манастир — манастир кај некогашното село.

;Езера
* Писокалско Езеро — мало езеро кај некогашното село.


Податотека:Знак за црквата Св. Петка.jpg|Мал параклис „Св. Петка“
Податотека:Поглед на Писокалски манастир во Мариово.jpg|Поглед на Писокалскиот манастир
Податотека:Црква „Св. Илија“ - Писокал 9.jpg|Манастирската црква „Св. Илија“


## Поврзано
* Општина Прилеп
* Пелагонија

## Наводи

## Надворешни врски

* Писокалски Илинден


†
†
Категорија:Историски села во Македонија
Категорија:Кален
Смрдлива Вода

мини|300п|десно|Поглед на туристичкото место од новоизградената црква „Св. Илија“
мини|300п|десно|Изворите „Смрдлива Вода“

**Смрдлива Вода** — туристичко место сместено на надморска височина од 712 метри, оддалечено 24 километри од градот Гевгелија.

Се наоѓа во атарот на селото Конско, помеѓу врвовите Флора, Аџибарица и Белези. Познат е по минералната вода и нејзината лековитост за стомачни и заболувања на желудникот и бубрезите.

## Привлечно-рекреативни објекти

* Минерални извори кај народот познати како „Смрдлива вода“ од каде што и целата месност го добила своето име. Се нарекуваат така поради непријатната миризба на водата на „расипано јајце“. По својот хемиски состав се хидрокарбонатни, минерализирани, слабо кисели води. Се користат преку пиење за лекување на стомачните заболувања, потоа камен во бубрегот, песок и поситен камен во мочните патишта, воспаление во мочните органи и сл. Чистиот планински воздух и лековитоста на водата придонеле таа да се користи од месното население уште меѓу двете светски војни, а по втората светска војна се изградиле и капацитети за сместување и престој на посетителите.
* Терени погодни за развој на планинарењето и спортот, особено во месноста Аџибарица, односно во изворишниот дел на реката Цреша.
* Пространи дабови и букови шуми како и гол човек (*Arbutus andrachne*), единствено зимзелено дрво коешто двапати годишно ја менува својата црвеникава и лушпеста кора. Интересно е тоа што кога ќе го допрете, имате чувство дека допирате нежна човечка кожа. Лисјата му се јајцевидни, а цветовите распоредени како гроздови.
* Квалитетна клима и разновиден дивеч, меѓу кои како раритет се јавува и еленот.

### Присуство на злато во Конска Река

Присуството на злато во Конска Река и нејзините притоки, односно златоносен песок претставува ретка појава во Македонија. Премивањето на злато во минатото овде било доста развиено, па тоа може и денеска да се обнови и ќе претставува особена атракција. Реката Цреша, во својот средиштен дел од текот, изградила една доста интересна кањонеста долина чија десна страна е позната под името „Порта Алева Кечикај“. Кечикај се одликува со мошне стрмни карпи чија височина достигнува и до 500 метри во вертикала. Тоа се доста поволни терени за алпинизам.

Наведените разновидни привлечно- рекреативни елементи овозможуваат развој на повеќе видови туризам, како: здравствен, летувачки, ловен, излетнички и алпинистички.

## Културни знаменитости

;Цркви
* Црква „Св. Илија“ — новоизградена црква во месноста

## Галерија


Податотека:Викиекспедиција Бојмија 046.jpg|Стара информативна табла во месноста
Податотека:Викиекспедиција Бојмија 049.jpg|Поглед на куќа
Податотека:Викиекспедиција Бојмија 057.jpg|Поглед на туристичкото место
Податотека:Викиекспедиција Бојмија 061.jpg|Изградени колиби
Податотека:Викиекспедиција Бојмија 051.jpg|Куќа во месноста


## Надворешни врски

* Статија за Смрдлива Вода на порталот ИГЕО
* Статија за Смрдлива вода на Дневник

Категорија:Гевгелија
Категорија:Бањи во Македонија
Категорија:Конско
1000 (број)

[мини|десно|250п|Банкнота од 1000 [македонски денар|денари]]
**1000** или **1.000** (се пишува: **илјада**) — природен број кој му следи на 999, а му претходи на 1001.

## Во математиката
*Децималното претставување на илјада е
****1.000** — еден проследен од три нули во општата нотација&nbsp;;
****1 × 10<sup>3</sup>** — во инженерската нотација, што во овој случај се совпаѓа со&nbsp;:
****1 × 10<sup>3</sup>** (точно) — во научната нормализирана експоненцијална нотација&nbsp;;
****1 E+3** (точно) — во научната Е-нотација.
*SI-претставката за илјада е **[[кило-]]** (крат. **к**) што се става како претставка на единица, како на пр. метарот, добивајќи  километар (км). Истото „к“ се среќава и во други ситуации за да се означат илјади, најчесто во изразување на паричен износ.
*Збирот на Ојлеровата фи-функција на првите 57 цели броеви изнесува 1000.
*промил (‰) — дропка што претставува илјадити дел од некој износ.

## Време
*Едно илјадалетие (милениум) е еднакво на 1000 години 
* 1000 г. — последната година од I милениум.

## Разно
* 1000 — поштенски број на потесното градско подрачје на Скопје
* „Илјадарка“ — банкнота од 1000 денари.
* во фразеологијата на македонскиот јазик, зборот „илјада“ има преносно значење за многу голем број, како во примерот: „*Старите дрвари знаат илјада начини да го соборат брзо дрвото*.“

## Книжевност
* „Илјада чудесни сонца“ — роман од Халед Хосеини (2007)
* „Илјада и една ноќ“ — збирка стари приказни од западна и јужна Азија

## Наводи

## Надворешни врски


Категорија:Цели броеви
Триптис (општинска заедница)

мини|Поглед кон градското собрание во Трипис

**Триптис** () — општинска заедница во округот Зале-Орла, во сојузната покраина Тирингија, Германија. Седиштето на општинската заедница е во градот Триптис.

Општинската заедница Триптис се состои од следниве општини:

# Драјцш
# Герода
# Лемниц
# Мизиц
# Мителпелниц
# Розендорф
# Шмириц
# Темелсдорф
# Триптис

Категорија:Општински заедници во Тирингија
Драјцш

**Драјцш** () — општина во округот Зале-Орла, во сојузната покраина Тирингија, Германија.

## Географија

Општината Драјцш се наоѓа во источниот дел на долината на Орла.

### Општински единици

Општината Драјцш се состои од следниве места:

* Драјцш
* Алсмансдорф

## Наводи

## Надворешни врски

Категорија:Зале-Орла
Триптис

**Триптис** () — мал град во округот Зале-Орла, во сојузната покраина Тирингија, Германија. Се наоѓа 22 километри југозападно од Гера.

Градот претставува административно седиште на истоимената општинска заедница.

## Географија
### Местоположба

Градот Триптис се наоѓа недалеку од вододелницата помеѓу Зале и Вајсе Елстер. Во источниот дел се наоѓа изворишното подрачје на Орла, југоисточно од градот е истоименото вештачко езеро.

### Соседни места

Соседни општини се Бремсниц, Карлсдорф, Рентендорф во округот Зале-Холцланд, Шварцбах и градот Аума-Вајдатал во округот Грајц, како и Герода, Мителпелниц, Темелсдорф, Лемниц, Мизиц, Драјцш, Розендорф и градот Нојштат на Орла во округот Зале-Орла.

### Градски единици

Триптис се состои од следниве места:

* Триптис
* Оберпелниц
* Деблиц
* Хасла
* Шенборн
* Отмансдорф
* Пилингсдорф/Буркерсдорф

Кон него припаѓаат и имотите Милпелниц, Бухпелниц и Штајнпелниц, кои немаат статус на посебно место.

## Политика
### Градски совет

Градскиот совет на градот Триптис се состои од 16 членови. Според последните општински избори на 26 мај 2019 година биле добиени следниве резултати:

* Слободни гласачи Триптис: 5 места (30,6%)
* Противпожарна бригада Триптис: 4 места (23,4%)
* Алтернатива за Германија: 2 места (14,4%)
* ФК Хеми Триптис: 2 места (11,0%)
* Левица: 2 места (10,7%)
* SPD: 1 место (10,0%)

### Градоначалник

Од 2018 година, градоначалник е Петер Орош (Противпожарна бригада).

### Збратимени градови

Триптис е збратимен со следниве градови:
*  Бловице, Чешка
*  Кеси (дел од Трење), Франција
*  Цел на Мозел, Германија

## Галерија


Податотека:07819 Triptis, Germany - panoramio (27).jpg|Градската библиотека и црква
Податотека:Triptis Kirche.JPG|Градската црква
Податотека:Bahnhof Triptis 4.jpg|Железничката станица
Податотека:Burg Triptis.jpg|Замок Триптис
Податотека:Rathaus Triptis.jpg|Градското собрание


## Наводи

## Надворешни врски

* Официјална страница 

Категорија:Зале-Орла
Ања Андерсен

**Ања Андерсен** (родена во 1969 година) е позната поранешна данска ракометарка.

## Биографија и кариера
Во својата кариера Андерсен играла за Олборг, Икаст, Виборг, Бекелагет (во два наврати) и Вердер Бремен.

Андерсен била моторот на данската женска ракометна репрезентација во 1990-тите. За данската репрезентација одиграла 133 натпревари во периодот меѓу 1989 и 1999 година, при што, постигнала 725 голови. Во моментов е трет стрелец на данската репрезентација на сите времиња. Со репрезентацијата на Данска, таа освоила повеќе медали, како што се:
* сребрен медал на Светското ракометно првенство во Норвешка, во 1993 година,
* златен медал на Европското ракометно првенство во Германија, во 1994 година,
* бронзен медал на Светското ракометно првенство во Австрија и Унгарија, во 1995 година,
* златен медал на Европското ракометно првенство во Данска, во 1996 година,
* златен медал на Олимписките игри во Атланта, во 1996 година, и
* златен медал на Светското ракометно првенство во Германија, во 1997 година.

Ања Андерсен се смета за најдобрата данска ракометарка, а според многумина, и најдобрата светска ракометарка на сите времиња. Во 1997 година, од страна на "Меѓународната ракометна федерација" (IHF) била прогласена за ракометарка на годината, како единствена Данкиња која има добиено такво признание.

Поради проблеми со срцето, Андерсен ја прекинала кариерата во 1999 година, но веднаш продолжила да работи како тренер на клубот "Слагелсе", кој успеала да го внесе во првата лига на Данска. Под нејзиното водство, "Слагелсе" трипати станал шампион на Данска, а во 2004, 2005 и 2007 година победил и во ракометната Лига на шампионите. Подоцна, кратко време, Андерсен била тренер на клубовите "Копенхаген" и "Валча" и селектор на репрезентацијата на Србија, со кои не постигнала никаков посериозен успех. Потоа, Андерсен работела како коментатор за телевизијата "ТВ2".

## Наводи


Категорија:Дански спортисти
Категорија:Дански ракометарки
Категорија:Живи луѓе
Категорија:Родени во 1969 година